# Fosíctids

Els fosíctids (Phosichthyidae) són una família de peixos teleostis marins pertanyent a l'ordre dels estomiformes.

## Etimologia

Del grec phos (llum) + ichthys (peix).

## Descripció

* La forma del cos (prim, allargat i comprimit) és similar a la dels gonostomàtids.
* La majoria de les seues espècies no creixen més de 10 cm de llargària total (com ara, les del gènere Vinciguerria que fan al voltant dels 4).
* Boca grossa.
* Brànquies ben desenvolupades.
* Fotòfors amb llum al llarg dels flancs en dues o més fileres (en general, dues fileres abans de l'origen de l'aleta anal).
* Branquispines ben desenvolupades.
* Totes les espècies presenten una aleta adiposa, llevat de les del gènere Yarella.
* Aleta dorsal amb 10-16 radis.
* Aletes pectorals i ventrals petites.
* Escates feblement unides.
* La metamorfosi va acompanyada per una contracció marcada del cos i el desenvolupament simultani de la majoria dels fotòfors ventrals.

## Reproducció

Són ovípars amb larves i ous (esfèrics i petits) planctònics.

## Alimentació

Mengen invertebrats bentònics, principalment krill.

## Hàbitat

Generalment, són peixos oceànics amb algunes espècies bentopelàgiques. Els joves i els adults es mouen entre 200 i 800 m de fondària durant el dia, mentre que les larves acostumen a trobar-se a prop de la superfície. Algunes espècies són conegudes per fer migracions verticals diàries.

## Distribució geogràfica

Es troba als oceans Atlàntic, Índic i Pacífic.

## Gèneres i espècies

* Ichthyococcus (Bonaparte, 1840)
* Phosichthys (Hutton, 1872)
** Phosichthys argenteus (Hutton, 1872)
* Pollichthys (Grey, 1959)
** Pollichthys mauli (Poll, 1953)
* Polymetme (McCulloch, 1926)
* Vinciguerria (Jordan & Evermann a Goode & Bean, 1896)
* Woodsia (Grey, 1959)
** Woodsia meyerwaardeni (Krefft, 1973)
** Woodsia nonsuchae (Beebe, 1932)
* Yarrella (Goode & Bean, 1896)
** Yarrella argenteola (Garman, 1899)
** Yarrella blackfordi (Goode & Bean, 1896)

## Observacions

Tot i llur petita mida, són molt abundants. Així, hom creu que Vinciguerria és (amb la possible excepció de Cyclothone) el gènere més abundant de tots els vertebrats: les xarxes d'arrossegament que pesquen a les aigües fondes del corrent de Humboldt al Pacífic sud-oriental han trobat que els peixos d'aquesta família constitueixen el 85% de la massa total dels peixos mesopelàgics (essent-ne Vinciguerria lucetia l'espècie més nombrosa).

## Referències

* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid.
* 1 2 FishBase (anglès)
* 1 2 3 ZipCodeZoo (anglès)
* 1 2 Fishes of Australia (anglès)
* 1 2 Marine Species Identification Portal Arxivat 2016-03-03 a Wayback Machine. (anglès)
* ↑ Bonaparte, C. L., 1840. Iconografia della fauna italica per le quattro classi degli animali vertebrati. Tomo III. Pesci. Roma. Iconografia, v. 3: Fasc. 27-29, puntata 136-154, 10 pls.
* ↑ Hutton F. W., 1872. Fishes of New Zealand. Catalogue with diagnoses of the species (Followed by an article by J. Hector, Notes on the edible fishes, pp. 95-133). Colonial Museum and Geological Survey Department. Wellington. Fishes New Zealand . 1-93 + 95-133.
* 1 2 Grey M., 1959. Three new genera and one new species of the family Gonostomatidae. Bull. Mus. Comp. Zool. v. 121 (núm. 4). 167-184.
* ↑ McCulloch A. R., 1926. Report on some fishes obtained by the F. I. S. "Endeavour" on the coasts of Queensland, New South Wales, Victoria, Tasmania, South and South-Western Australia. Part V. Biol. Results "Endeavour" v. 5 (pt 4). 157-216.
* ↑ Parin, N.V. i O.D. Borodulina, 1990. Review of the genus Polymetme (Phosichthyidae) with the description of two new species. J. Ichthyol. 30(6):108-121.
* ↑ Goode G. B. & Bean T. H., 1896. Oceanic Ichthyology, a treatise on the deep-sea and pelagic fishes of the world, based chiefly upon the collections made by the steamers Blake, Albatross, and Fish Hawk in the northwestern Atlantic, with an atlas containing 417 figures. Spec. Bull. U. S. Natl. Mus. No. 2. Text: i-xxxv + 1-26 + 1-553.
* ↑ Goode, G. B. & T. H. Bean, 1896. Oceanic ichthyology, a treatise on the deep-sea and pelagic fishes of the world, based chiefly upon the collections made by the steamers Blake, Albatross, and Fish Hawk in the northwestern Atlantic, with an atlas containing 417 figures. Spec. Bull. U. S. Natl. Museum Núm. 2: Text: i-xxxv + 1-26 + 1-553, Atlas: i-xxiii, 1-26, 123 pls.
* ↑ BioLib (anglès)
* ↑ AQUATAB
* ↑ World Register of Marine Species (anglès)
* ↑ FishBase (anglès)
* ↑ Deep-Sea Fish Diversity and Ecology in the Benthic Boundary Layer Arxivat 2013-06-01 a Wayback Machine. (anglès)

## Bibliografia

* Eschmeyer, W.N. (ed.), 1998. Catalog of fishes. Publicació especial de la California Academy of Sciences, San Francisco. 3 vols. 2905 p.
* Harold, A.S. & S.H.Weitzman, 1996. Interrelationships of Stomiiform Fishes. Pp. 333-353. A: Stiassny, M.L.J., L.R. Parenti & G.D. Johnson (eds.). The Interrelationships of Fishes. Academic Press, Londres
* Harold, A.S., 1999. Phosichthyidae (=Photichthyidae): lightfishes (=lighthousefishes). P. 1903-1904. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 3. Batoid fishes, chimaeras and bony fishes. Part 1 (Elopidae to Linophrynidae). FAO, Roma.
* Richard, W.J., 2006. Ch. 18 Phosichthyidae: Lightfishes, p. 247. A: W.J. Richards (ed). Early Stages Of Atlantic Fishes: An Identification Guide For The Western Central North Atlantic. CRC Press, Taylor and Francis Group, Boca Raton, Florida, 2640 pp.
* Schaefer, S., R.K. Johnson & J. Babcock, 1986. Family Núm. 73: Photichthyidae (pp. 243-247), Family Núm. 74: Gonostomatidae, pp. 247-253. A: Smith, M.M. & P.C. Heemstra. Smiths' Sea Fishes. J.L.B. Smith Inst. Ichthyol., Grahamstown, Sud-àfrica.
* Watson, W., 1996. Phosichthyidae: lightfishes. P. 284-293. A: H.G. Moser (ed.). The early stages of fishes in the California Current Region. California Cooperative Oceanic Fisheries Investigations (CalCOFI) Atlas Núm. 33. Allen Press, Inc., Lawrence, Kansas. 1505 p.

## Enllaços externs

* uBio (anglès)